**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO ASOCIACIJOS „kLAIPĖDOS REGIONAS“ DALYVAVIMUI INTERREG 2014-2020 M. LATVIJOS – LIETUVOS BENDRADARBIAVIMO PER SIENĄ PROGRAMOS PROJEKTE „tARPSIENINIO BENDRADARBIAVIMO STIPRINIMAS, KURIANT TVARIĄ ILGALAIKĘ PLĖTRĄ TARP KLAIPĖDOS IR KURŽEMĖS REGIONŲ“ PARTNERIO TEISĖMIS**

2019 m. liepos 5 d. Nr. T1-227

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 38 punktu ir atsižvelgdama į asociacijos „Klaipėdos regionas“ visuotinio narių susirinkimo 2019 birželio 3 d. protokolą, Klaipėdos miesto savivaldybės taryba nusprendžia:

1. Pritarti asociacijos „Klaipėdos regionas“ dalyvavimui partnerio teisėmis projekte „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“ (angl. Strengthening inter-regional cooperation in creating sustainable regional development in Klaipeda & Kurzeme region’s) pagal Interreg 2014-2020 m. Latvijos – Lietuvos bendradarbiavimo per sieną programą (toliau – Projektas).

2. Įpareigoti Klaipėdos miesto savivaldybės administraciją numatyti Klaipėdos miesto savivaldybės 2020–2022 metų strateginiame veiklos plane priemonę Projektui įgyvendinti ir Klaipėdos miesto savivaldybei tenkančios Projekto lėšų dalies finansavimą – 15 % asociacijai „Klaipėdos regionas“ tenkančių tinkamų finansuoti projekto išlaidų ir 85 % projekto veikloms vykdyti.

3. Įgalioti Klaipėdos miesto savivaldybės administracijos direktorių pasirašyti finansavimo sutartį, susijusią su 1 punkte nurodyto projekto įgyvendinimu.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Tarptautinių ryšių ir ekonominės plėtros skyriaus vyriausioji specialistė

Vaiva Petkevičienė, tel. 39 60 15

2019-06-19